(1919) Ende want si oec een woert of twie medesprac , soe was si soe droevych ende quelke tevreden , dat si gespraken hadde op die stede , daert niet georloft en was , dat si al bedrucket segede : ‘ Ic wolde , dat ic van desen avende in dit huys niet ghecomen en weer ’ .Siet , aldus geheelick gaf si oer tot gehorsomheit , ende reekende dat allene oer gewijn te wesen , in welken dat [ 94b ] si oerselves sterven mochte ende uutgaen .Want si en levede nu oerselven temaele niet , mer onsen lieven Heren Ihesum Cristum , die te voeren voer oer gestorven was .